2000/209/EY: Komission päätös, tehty 24 päivänä helmikuuta 2000, neuvoston päätöksen 79/542/EY ja päätösten 92/260/ETY, 93/195/ETY ja 93/197/ETY muuttamisesta rekisteröityjen hevosten tilapäiseen tuontiin, takaisin tuontiin ja tuontiin Korean tasavallasta liittyvien eläinten terveysvaatimusten osalta (tiedoksiannettu numerolla K(2000) 472) (ETA:n kannalta merkityksellinen teksti)



Virallinen lehti nro L 064 , 11/03/2000 s. 0022 - 0023



KOMISSION PÄÄTÖS, tehty 24 päivänä helmikuuta 2000, neuvoston päätöksen 79/542/EY ja päätösten 92/260/ETY, 93/195/ETY ja 93/197/ETY muuttamisesta rekisteröityjen hevosten tilapäiseen tuontiin, takaisin tuontiin ja tuontiin Korean tasavallasta liittyvien eläinten terveysvaatimusten osalta (tiedoksiannettu numerolla K(2000) 472) (ETA:n kannalta merkityksellinen teksti) (2000/209/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY(1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 12, 13, 15, 16 artiklan ja 19 artiklan ii alakohdan, sekä katsoo seuraavaa: (1) Neuvoston päätöksessä 79/542/ETY(2), sellaisena kuin se on viimeksi muutettuna komission päätöksellä 2000/2/EY(3), vahvistetaan luettelo kolmansista maista, joista jäsenvaltiot sallivat nautaeläinten, sikojen, hevoseläinten, lampaiden, vuohien, tuoreen lihan ja lihavalmisteiden tuonnin. (2) Terveysvaatimukset ja eläinlääkärintodistukset rekisteröityjen hevosten tilapäisessä tuonnissa, tuonnissa ja takaisin tuonnissa vahvistetaan komission päätöksissä 92/260/ETY(4) ja 93/197/ETY(5), sellaisina kuin ne ovat viimeksi muutettuina päätöksellä 1999/613/EY(6), sekä komission päätöksessä 93/195/ETY(7), sellaisena kuin se on viimeksi muutettuna päätöksellä 1999/558/EY(8). (3) Komission Korean tasavallassa suorittaman eläinlääkinnällisen tarkastuskäynnin perusteella on aihetta olettaa, että eläinlääkintäyksiköt valvovat hevoseläinten terveystilannetta tyydyttävällä tavalla. (4) Korean tasavallan eläinlääkintäviranomaiset ovat kirjallisesti sitoutuneet vahvistamaan vuorokauden kuluessa telefaksilla, sähkeellä tai teleksillä komissiolle ja jäsenvaltioille direktiivin 90/426/ETY liitteessä A mainittavan ja maassa ilmoitusvelvollisuuden alaisen tarttuvan taudin esiintymisen hevoseläimissä ja kohtuullisen ajan kuluessa muutokset hevoseläinten rokotus- tai tuontikäytännöissä. (5) Vuoden 1986 olympialaisiin valmistauduttaessa tehdyn serologisen tutkimuksen ja edellä mainittujen tarkastusten tulosten perusteella maata voidaan pitää vapaana räkätaudista ja astumataudista ainakin puoli vuotta, kun taas afrikkalaista hevosruttoa, venezuelalaista hevosen enkefalomyeliittiä tai vesicular stomatitis -tautia ei ole koskaan esiintynyt. (6) Korean tasavaltaa ei voida pitää vapaana Japanin B-enkefaliitista, ja tätä tautia vastaan rokotetaan. (7) Eläinten terveysvaatimukset ja eläinlääkärintodistukset on vahvistettava kyseisessä kolmannessa maassa vallitsevan eläinten terveystilanteen mukaisesti. Tämä mukautus koskee ainoastaan rekisteröityjä hevosia. (8) Selkeyden vuoksi ISO-maakoodia olisi käytettävä muutettaessa luetteloita kolmansista maista. (9) Päätös 79/542/ETY ja päätökset 92/260/ETY, 93/195/ETY ja 93/197/ETY on muutettava vastaavasti. (10) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään päätöksen 79/542/ETY liitteessä olevaan 2 osaan, erityiseen rekisteröityjä hevosia koskevaan taulukkoon, seuraava rivi ISO-maakoodien mukaisessa aakkosjärjestyksessä: ">TAULUKON PAIKKA>" 2 artikla Muutetaan päätös 92/260/ETY seuraavasti: 1. Korvataan kolmansien maiden luettelo liitteessä I olevassa ryhmässä C seuraavasti: "Kanada (CA), Hongkong (HK), Japani (JP), Korean tasavalta (KR), Macao (MO), Malesian niemimaa (MY), Singapore (SG), Thaimaa (TH), Amerikan yhdysvallat (US)". 2. Korvataan terveystodistuksen otsake liitteessä II olevassa C kohdassa seuraavasti: "TERVEYSTODISTUS rekisteröityjen hevosten tilapäiseen maahantuontiin yhteisön alueelle alle yhdeksänkymmenen päivän pituiseksi määräajaksi Kanadasta, Hongkongista, Japanista, Korean tasavallasta, Macaosta, Malesian niemimaalta, Singaporesta, Thaimaasta ja Amerikan yhdysvalloista". 3. Lisätään "Korean tasavalta (KR)" liitteessä II olevan C ryhmän III luvun d kohdan kolmanteen luetelmakohtaan. 4. Korvataan liitteessä II olevan C ryhmän, alaviitteessä (6) sanat "Hongkong, Japani, Macao, Malesian niemimaa, Singapore ja Thaimaa" sanoilla "Hongkong, Japani, Korean tasavalta, Macao, Malesian niemimaa, Singapore ja Thaimaa". 5. Lisätään liitteissä II A, B, D ja E olevan III luvun d kohdan kolmanteen luetelmakohtaan ilmaus "Korean tasavalta (KR)". 3 artikla Muutetaan päätös 93/195/ETY seuraavasti: 1. Korvataan kolmansien maiden luettelo liitteessä I olevassa ryhmässä C seuraavasti: "Kanada (CA), Hongkong (HK), Japani (JP), Korean tasavalta (KR), Macao (MO), Malesian niemimaa (MY), Singapore (SG), Thaimaa (TH), Amerikan yhdysvallat (US)". 2. Korvataan kolmansien maiden luettelo terveystodistuksen otsakkeessa liitteessä II olevassa ryhmässä C seuraavasti: "Kanada, Hongkong, Japani, Korean tasavalta, Macao, Malesian niemimaa, Singapore, Thaimaa, Amerikan yhdysvallat". 4 artikla Muutetaan päätös 93/197/ETY seuraavasti: 1. Korvataan kolmansien maiden luettelo liitteessä I olevassa ryhmässä C seuraavasti: "Kanada (CA), Hongkong (HK), Japani (JP), Korean tasavata (KR), Macao (MO), Malesian niemimaa (MY), Singapore (SG), Thaimaa (TH), Amerikan yhdysvalat (US)". 2. Korvataan terveystodistuksen otsake liitteessä II olevassa C kohdassa seuraavasti: "TERVEYSTODISTUS rekisteröityjen hevosten tuonnissa yhteisön alueelle Hongkongista, Japanista, Korean tasavallasta, Macaosta, Malesian niemimaalta, Singaporesta ja Thaimaasta sekä rekisteröityjen hevoseläinten sekä jalostukseen ja tuotantoon tarkoitettujen hevoseläinten tuonnissa yhteisön alueelle Kanadasta ja Amerikan yhdysvalloista". 3. Korvataan liitteessä II olevan C ryhmän alaviitteessä (5) sanat "Hongkong, Japani, Macao, Malesian niemimaa, Singapore ja Thaimaa" sanoilla "Hongkong, Japani, Korean tasavalta, Macao, Malesian niemimaa, Singapore ja Thaimaa". 5 artikla Tämä päätös on osoitettu kaikille jäsenvaltioille. Tehty Brysselissä 24 päivänä helmikuuta 2000. Komission puolesta David BYRNE Komission jäsen (1) EYVL L 224, 18.8.1990, s. 42. (2) EYVL L 146, 14.6.1979, s. 15. (3) EYVL L 1, 4.1.2000, s. 17. (4) EYVL L 130, 15.5.1992, s. 67. (5) EYVL L 86, 6.4.1993, s. 16. (6) EYVL L 243, 15.9.1999, s. 12. (7) EYVL L 86, 6.4.1993, s. 1. (8) EYVL L 211, 11.8.1999, s. 53.